[{"text_idx": "#000000", "text": "Rhywun ar dy ochr di"}, {"text_idx": "#000005", "text": "Hanes cryno Y Dywysoges a\u2019r Broga"}, {"text_idx": "#000006", "text": "Mae yna sawl amrywiad i\u2019r stori hon, ond un ohonynt ydy bod Tywysoges yn darganfod broga ac yn gorfod rhoi cusan iddo i dorri\u2019r swyn a\u2019i droi\u2019n o\u0302l i Dywysog. Mae\u2019n rhoi cusan iddo ac yn wir, mae\u2019n troi\u2019n Dywysog golygus. Mae\u2019r ddau yn priodi ac yn byw yn hapus byth bythoedd. Diweddglo stori tylwyth teg clasurol... cyfog!"}, {"text_idx": "#000008", "text": "Felly dyma ni yn 2018, ac yn sicr nid oes diweddglo hapus i rywun sydd yn cusanu ryw lyffantod diarth! Mae\u2019r prif gymeriad yn Dywysog yn hytrach nag Tywysoges, ac yn rhywun sydd ddim yn rhy hapus bod yna froga yn gorfodi ei hun arno."}, {"text_idx": "#000009", "text": "Yn ein fideo mae\u2019r \u2018stori dylwyth teg\u2019 yn gorffen ar o\u0302l i\u2019r Tywysog gusanu\u2019r broga, ac mae\u2019r broga yn awgrymu mynd yn o\u0302l i\u2019w bad, yn amlwg ei fod yn awyddus i symud pethau i\u2019r lefel nesaf. Nid oes gan y \u2018Tywysog\u2019 ddiddordeb yn symud pethau ymhellach, er ei fod yn hapus i\u2019w gusanu ar y cychwyn. Digon yw digon ac mae\u2019n dweud na. Ond nid yw\u2019r \u2018tywysog broga\u2019 yn awyddus iawn i dderbyn na fel ateb."}, {"text_idx": "#000010", "text": "Efallai dy fod di wedi bod allan ar dde\u0302t efo rhywun, yn gwerthfawrogi eu bod yn brydferth iawn ac yn llawer o hwyl. Roedd yna atyniad, ac yna chusan. Efallai dy fod di am i bethau symud yn araf, efallai nad oeddet ti\u2019n teimlo\u2019r sbarc, neu\u2019n teimlo\u2019n lletchwith. Roeddet ti\u2019n mwynhau cwmni\u2019r person ac yn cael hwyl, ond yna newidiodd pethau. Roeddent am i bethau fynd ymhellach ond nid dyma oeddet ti eisiau. Dywedais di \u2018na\u2019, ond wnaethon nhw wrando ar y \u2018na\u2019 yna\u2019n syth."}, {"text_idx": "#000011", "text": "Yn 2018 nid diffyg \u2018na\u2019 ydy caniata\u0302d. Mae\u2019n \u2018ia\u2019 brwdfrydig. Efallai dy fod di eisiau cusanu rhywun, efallai dy fod di am i bethau fynd ymhellach. Ond os mai dim ond un ohonoch sydd eisiau symud i\u2019r cam nesaf, yna nid oes caniata\u0302d."}, {"text_idx": "#000012", "text": "Mae derbyn gwrthodiad yn anodd, yn enwedig os yw pethau wedi dechrau dod yn fwy cyfarwydd gyda chusan, ac roeddet ti\u2019n meddwl bod pethau am fynd ymhellach. Ond dyw\u2019r ffaith dy fod di\u2019n disgwyl hyn ddim yn golygu bod y person arall yn teimlo\u2019r un fath, ac nid yw\u2019n golygu y dylent deimlo bod rhaid iddynt fynd a\u0302 phethau ymhellach am dy fod di\u2019n disgwyl hynny. Na yw na, a dyw absenoldeb na ddim yn golygu ia. Caniata\u0302d yw popeth!"}, {"text_idx": "#000013", "text": "Ta waeth pa mor bell mae pethau wedi mynd, mae pobl yn gallu dweud na ar unrhyw adeg, ac mae\u2019n rhaid i ti wrando, ac mae\u2019n rhaid i ti stopio. Bwriad ein fideo heddiw ydy gyrru neges gref am ganiata\u0302d rhywiol wrth ddangos nad yw bywyd yn berffaith, nid stori tylwyth teg ydyw. Mae\u2019n rhaid i ti feddwl, mae\u2019n rhaid i ti wrando, ac mae\u2019n rhaid i ti gael caniata\u0302d."}, {"text_idx": "#000014", "text": "Oes gen ti farn am hyn? Beth am gymryd rhan yn y sgwrs draw arFacebook neu Twitter gan ddefnyddio\u2019r hashnod #MeicCaniata\u0302d?"}, {"text_idx": "#000017", "text": "Os wyt ti\u2019n ansicr am ganiata\u0302d ac eisiau trafod hyn, yna cysyllta gyda ni yma yn Meic. Rydym yma bob dydd rhwng 8yb a hanner nos i gynnig cefnogaeth gyda chyngor a gwybodaeth bellach. Os wyt ti\u2019n meddwl dy fod di\u2019n ddioddefwr ymosodiad rhywiol yna anogwn i ti siarad gydag oedolyn rwyt ti\u2019n ymddiried ynddynt, fel rhiant, doctor, athro neu weithiwr cymdeithasol gall anogi a chefnogi ti i fynd at yr heddlu."}, {"text_idx": "#000022", "text": "Oes rhywun yn gwrando arnat ti?"}, {"text_idx": "#000023", "text": "Rhywun i wrando. Rhywun i'th gymryd o ddifrif. Rhywun i roi cyngor."}]